**Aðalfundur Læknafélags Íslands**

**29. – 30. október 2021**

**Ályktun**

**um heilbrigðismál**

Aðalfundur Læknafélags Íslands haldinn í Reykjavík 29.-30. október 2021 leggur áherslu á að þarfir íbúa séu hafðir í forgrunni í stað stofnanna þegar kemur að skipulagi og fjárveitingum til heilbrigðisþjónustunnar.

Fundurinn telur að marka þurfi stefnu heilbrigðiskerfisins til lengri og skemmri tíma með sveigjanlegum sviðsmyndum þar sem allir hlutar heilbrigðiskerfsins eru þátttakendur og íbúar og þarfir þeirra í forgrunni. Styrkleikar og hagkvæmni ólíkra rekstrarforma séu nýttir þar sem horft er til gæða, öryggis og hagkvæmni í rekstri. Fjármagn fylgi sjúklingi þar sem þjónusta er veitt. Skýrir gæðavísar, skilvirk þjónusta og öryggismenning séu í hávegum höfð.

Fundurinn beinir því til komandi ríkisstjórnar að tryggja verði starfsemi hefðbundinnar læknisþjónustu og koma í veg fyrir töf á sjúkdómsgreiningum og aðgengi að meðferðarúrræðum. Þá þjónustu þarf að efla á ný í kjölfar samdráttar í heimsfaraldri og tryggja greitt aðgengi, samfellu í þjónustu og fullnægjandi fjármögnun.